B4-0636, 0644, 0684, 0716, 0723, 0726 og 0727/95

Beslutning om trojkaens besoeg i Ankara og den tyrkiske militaere intervention i det nordlige Irak

Europa-Parlamentet,

- der henviser til sine tidligere beslutninger om menneskerettighedskraenkelserne i Tyrkiet, fordoemmelsen af PKK-terroristangreb og oprettelsen af en toldunion mellem Tyrkiet og Den Europaeiske Union,

- der henviser til sin beslutning af 16. februar 1995 om udkastet til en aftale om en toldunion mellem Den Europaeiske Union og Tyrkiet ((Protokollen af denne dato, del II, punkt. 4.)),

A. der er staerkt foruroliget over udvidelsen af konflikten mellem Tyrkiet og PKK-terroristerne til det nordlige Irak,

B. der understreger , at det nordlige Irak er erklaeret for FN-beskyttelseszone,

C. der er forfaerdet over det uforholdsmaessige omfang af denne aktion, hvor 35.000 tyrkiske soldater med hjaelp fra kampfly, kampvogne og andre tunge vaaben rettede et angreb mod kurdiske landsbyer, som kostede flere hundrede mennesker livet, og hvorunder uskyldige borgere er blevet saaret og taget til fange,

D. der henviser til den massive og hurtigt gennemfoerte aktion, som tilsyneladende er udtryk for andet og mere end lynjustits,

E. der naerer frygt for de tusinder af kurdiske flygtninge, der har soegt ly enten for Saddam Husseins morderiske undertrykkelse eller for de heftige kampe i det sydoestlige Tyrkiet; der desuden naerer frygt for alle de derboende indbyggeres sikkerhed,

F. der bemaerker, at uafhaengige journalister og TV-hold, der kunne have givet den internationale offentlighed frie og fyldestgoerende oplysninger, er blevet forment adgang til omraadet,

G. der bemaerker, at operationen til dels er blevet udfoert med tunge vaaben, der stammer fra EU-medlemsstater,

H. der stoetter det franske formandskabs advarsler til den tyrkiske regering og den tyske regerings beslutning om at suspendere laan til Tyrkiet til koeb af krigsskibe og indstille yderlige vaabenleverancer til Tyrkiet,

I. der henviser til, at menneskerettighedssituationen i Tyrkiet er for alvorlig til, at den foreslaaede toldunion kan oprettes paa nuvaerende tidspunkt,

J. der henviser til, at det kurdiske problem ikke kan loeses militaert,

1. fordoemmer paa det kraftigste Tyrkiets militaere intervention i det nordlige Irak og den kraenkelse af folkeretten og menneskerettighederne, som denne intervention indebaerer;

2. fordoemmer paa ny PKK's terrorhandlinger og advarer den tyrkiske regering om, at den fortsatte undertrykkelse af de tyrkiske kurderes rimelige krav automatisk vil oege PKK's popularitet uanset udfaldet af de tyrkiske militaeroperationer;

3. opfordrer Tyrkiet til straks at traekke sine tropper tilbage fra det nordlige Irak og finde frem til en politisk loesning paa spaendingerne i sine oestlige provinser under overholdelse af de folkeretlige bestemmelser;

4. opfordrer Den Europaeiske Union og dens medlemsstater til at stoette UNHCR oekonomisk og teknisk i dens bestraebelser paa at undsaette de mennesker, der trues af denne seneste voldsboelge;

5. opfordrer den Europaeiske Unions medlemsstater til ikke at udlevere nogen kurdiske flygtninge, bortset fra de ansvarlige for terrorbevaegelser, saa laenge de nuvaerende tyrkiske aktioner mod det kurdiske folk staar paa;

6. opfordrer medlemsstaterne til at foelge Tysklands eksempel og at goere yderligere militaer bistand til Tyrkiet afhaengig af tilbagetraekning af tropperne;

7. opfordrer Raadet og Kommissionen til at opstille strenge regler for vaabeneksport med henblik paa at forhindre, at vaaben fra Den Europaeiske Unions medlemsstater anvendes til at loese denne og lignende konflikter;

8. kraever, at Roede Kors' repraesentanter faar tilladelse til at rejse til det nordlige Irak for at hjaelpe civilbefolkningen, navnlig saarede eller faengslede;

9. minder om sin beslutning af 16. februar 1995.

10. paalaegger sin formand at sende ovennaevte beslutning til Raadet, Kommissionen, Europaraadet, OSCE, FN's generalsekretaer, UNHCR, Den Internationale Roede Kors Komité samt regeringerne i Tyrkiet og Irak.